Burada qeyd olundu, Türkiyə İraq və Suriyada özünün təhlükəsizliyi səbəbi ilə müharibəyə qoşulub. O cümlədən PKK terrorçuları ilə uzun illərdir savaşır. PKK-nın da müxtəlif qolları var. Amma bütün bu şəraitdə, cənab Sədr, baxın, Strasburqun bir addımlığında PKK-nın mənzil qərargahı var, onlara çox rahatlıqla televiziyada tribuna verilir, o cümlədən də Brüsseldə. Bu artıq o deməkdir ki, Qərb dairələri Türkiyə içərisində bölücülüyü himayə edirlər. Yəni PKK və digər qurumların silahlıları həmin mərkəzlərdən gəlirlər və belə olan təqdirdə Türkiyə siyasi savaş aparsın, yoxsa real müharibə? Halbuki Qərb heç zaman Türkiyəsiz keçinə bilməz, belə qərarlarla Türkiyənin gücünü sarsıtmaq mümkün deyil. Böyük imperiya tarixi və keçmişi olan, o cümlədən dövlətçilik ənənələri olan bir dövlətin üzərində belə mühakimə səhnələri alınmır.